14. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 147459/8266 της 30 Δεκ. 1977/14  Ιαν. 1978 (ΦΕΚ Β΄17) Περί διεξαγωγής πληρωμών δια μεταφοράς σε λογαριασμό ποσού μεγαλυτέρου των 40.000 δραχμών. Έχοντας υπόψη: 1.Τις διατάξεις του άρθρ. 3 του Α.Ν. 1819/51 «περί τρόπου διεξαγωγής των πάσης φύσεως συναλλαγών του Δημοσίου». 2.Τις αποφάσεις του Υπουργού των Οικονομικών αριθ. 78069/5.3.1952, 208578/2.8.1960 και 334774/ 5.2.1963 και 3.Την αναφορά του Ταμείου Πληρωμών Αθηνών 27292/6.10.77 με την οποία προτείνεται, όπως οι  εντολές μεταφοράς σε λογαριασμό επ’ ονόματι των δικαιούχων εκδίδονται για χρηματικά εντάλματα προπληρωμής ποσού άνω των 100.000 δραχμών, επειδή το ποσό προπληρωμής των 20.000 δραχμών που προβλέπει η διαταγή μας αριθ. 334774/5.2.1963 είναι μικρό και δημιουργείται πρόσθετη εργασία στα Δημόσια Ταμεία και στους Ταμιακούς υπολόγους, αποφασίζουμε: Τροποποιούμε την απόφασή μας αριθ. 334774/111-175/1963-R.17 και εγκρίνουμε, χρηματικά εντάλματα προπληρωμής ή άλλοι τίτλοι πληρωμής ποσού μεγαλυτέρου των (40.000) δραχμών για δαπάνες, εκτός εκείνων οι οποίες κατ’ εξαίρεση πληρώνονται με επιταγές, στο όνομα δημοσίων υπολόγων καθώς και διαχειριστών πάγιας προκαταβολής να εξοφλούνται υποχρεωτικά με εντολή μεταφοράς του ποσού του εντάλματος ή του τίτλου πληρωμής σε τρεχούμενο λογαριασμό στην Τράπεζα της Ελλάδος στο όνομα του δικαιούχου, σύμφωνα με όσα ισχύουν μέχρι σήμερα. Κατά τον ίδιο τρόπο εξοφλούνται και τα χρηματικά εντάλματα ή άλλοι τίτλοι πληρωμής υπέρ Δήμων, Κοινοτήτων και Νομικών Προσώπων Δημοσίου Δικαίου ποσού μεγαλύτερου των (40.000) δραχμών. Σελ. 126,06(ε) Τεύχος 1189-Σελ. 84 Τα άνω ποσά από 40.000 αυξήθηκαν σε 100.000 δραχμ. από την 58505/3686/9-26 Ιουν. 1981 (ΦΕΚ Β΄367) απόφ. Υπ. Οικονομικών. Τα ανωτέρω ποσά αυξήθηκαν και πάλι σε 200.000 δραχμ. από την 53702/1712/13-14 Ιουλ. 1984 (ΦΕΚ Β΄ 499) απόφ. Υπ. Οικονομικών. Ήδη για τα άνω ποσά βλέπε την 2027762/ 4411/Δ-0016/1991 (ΦΕΚ Β΄ 518) Απ. Υπ. Οικονομικών (κατώτ. αριθ. 17). 25.Β.γ.13-14 Πληρωμή με επιταγή 